Public procurement notice: Voluntary Ex Ante Transparency Notice
Published: 2018-07-18
Buyer: Forsvarsministeriets Materiel- og Indkøbsstyrelse (FMI)
Country: DK
Contract type: Supplies
Procedure: Negotiated without a prior call for competition
CPV classification: 35700000: Military electronic systems | 35730000: Electronic warfare systems | 50660000
Estimated value: 46000000 DKK
Award criteria: Lowest price

Technical requirements: Rammeaftale vedrørende drift og vedligehold (reservedele, systemopdateringer og reparation- og supportydelser) af Forsvarets ESM-system ES-3701
FMI agter at indgå en rammeaftale med en løbetid på 7 år (med mulighed for forlængelse på i alt 4x4 år) vedrørende drift og vedligehold (reservedele, systemopdateringer og reparation- og supportydelser) af Forsvarets ESM-system ES-3701, som er udviklet og produceret af Harris Corporation, og som anvendes af det danske forsvar på nuværende tidspunkt. FMI agter at indgå rammeaftalen med Harris Corporation i overensstemmelse med forsvarsdirektivets (direktiv 2009/81/EF) artikel 28 (1)(e), jf. herom også punkt IV.1.1).
FMI har mulighed for at forlænge rammeaftalen fire gange med 4 år hver gang (i alt 16 år). Se begrundelsen herfor i afsnit VI.1.3).
FMI ønsker at indgå rammeaftale vedrørende drift og vedligehold af Forsvarets ESM-system, ES-3701, som er udviklet og produceret af Harris Corporation. Efter FMI’s vurdering kan disse ydelser kun anskaffes fra Harris Corporation, da rammeaftalen på grund af tekniske årsager kun kan overdrages til denne leverandør. Dette skyldes særligt det forhold, at Harris Corporation er den eneste aktør, der besidder den fornødne know-how og dokumentation samt indgående kendskab til såvel software og kildekoderne hertil samt hardware, der er nødvendigt for at kunne levere de pågældende ydelser. FMI vurderer derfor, at betingelserne i forsvarsdirektivets artikel 28, stk. 1, litra e, for at anvende udbud med forhandling uden forudgående offentliggørelse af en udbudsbekendtgørelse, er opfyldt.
Datoen angivet i punkt V.2.1) er datoen for beslutningen om at tildele rammeaftalen direkte og ikke datoen for rammeaftalens indgåelse. Rammeaftalen vil ikke blive indgået/underskrevet, før udløbet af en periode på 10 dage fra offentliggørelse af denne bekendtgørelse, jf. yderligere punkt VI.4.3).
Værdien angivet i punkt II.1.7) og V.2.4) er den estimerede værdi af rammeaftalen, inklusive optioner, og er således ikke udtryk for rammeaftalens endelige værdi, ligesom FMI herved ikke har forpligtet sig til at foretage anskaffelser svarende til denne værdi. Den estimerede værdi er baseret på et skønnet årligt forbrug på DKK 2 mio. multipliceret med rammeaftalens potentielle løbetid på 23 år.
Rammeaftalens potentielle løbetid er fastsat på baggrund af og således under hensyntagen til ESM-systemets levetid og de tekniske vanskeligheder, der måtte være forbundet med et leverandørskifte.
FMI følger proceduren i klagenævnslovens § 4 (lovbekendtgørelse nr. 593 af 2..6.2016 om Klagenævnet for Udbud, tilgængelig på www.retsinformation.dk). Kontrakten vil ikke blive indgået før efter udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1, nr. 2.
I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en ud-budsbekendtgørelse i Den Europæiske Unions Tidende.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1.
Klagenævnet for Udbuds egen vejledning om klager er tilgængelig på hjemmesiden angivet i pkt. VI.4.1).


Winner: Harris Corporation
Award value: 46000000